Diari Oficial de la Generalitat Valenciana


Sumari del DOGV 4161, del 04-01-2002 (2001/12802)

RESOLUCIÓ d'11 de desembre de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Addenda al Conveni Marc subscrit el 6 d'abril de 2000 entre la Generalitat Valenciana, a través de la Conselleria de Medi Ambient, i l'entitat Ecoembalajes España, SA.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4161

Data del DOGV
:   04-01-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/12649


Data del document
:   11-12-2001

Organisme emissor
:   Presidència de la Generalitat

Tipus de document
:   Resolució

Correcció d'errades

 Descriptors 

:   * cooperació administrativa
    * empresa
    * reciclatge de residus
    * envasament

RESOLUCIÓ d'11 de desembre de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Addenda al Conveni Marc subscrit el 6 d'abril de 2000 entre la Generalitat Valenciana, a través de la Conselleria de Medi Ambient, i l'entitat Ecoembalajes España, SA. [2001/12265]
  
Subscrita, després de la tramitació prèvia reglamentària, entre la Generalitat Valenciana i Ecoembalajes España, SA. (Ecoembes), el 31 d'octubre de 2001, una Addenda al Conveni Marc subscrit el 6 d'abril de 2000 entre la Generalitat Valenciana, a través de la Conselleria de Medi Ambient, i l'entitat Ecoembalajes España, SA, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentada Addenda, que ha quedat inscrita en el Registre de Convenis amb el número 0935/2001, i que figura com a annex d'aquesta resolució.
  
València, 11 de desembre de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Addenda al conveni marc subscrit el dia 6 d'abril de 2000 entre la Generalitat Valenciana, a través de la Conselleria de Medi Ambient, i l'entitat Ecoembalajes España, SA.
  
València, 31 d'octubre de 2001
  
Reunits
  
D'una part, el senyor Fernando Modrego Caballero, conseller de Medi Ambient de la Generalitat Valenciana, d'acord amb el Decret 6/2000, de 22 de maig, del president de la Generalitat Valenciana, en nom i representació d'aquesta i facultat per a aquest acte per Acord del Consell de data 30 d'octubre de 2001.
  
D'altra part, el senyor Melchor Ordoñez Sainz, en nom i representació de Ecoembalajes- España, SA (Ecoembes), societat constituïda davant el Notari de Madrid, D. Francisco Javier Cedrón López-Guerrero, amb data 22 de novembre de 1996 i núm. 2355 del seu Protocol, i inscrita en el Registre Mercantil de Madrid al Tom 12.100, Secció 8ª del Libro de Sociedades, Foli 17, Full M-190844. Fa ús d'apoderament conferit en el seu favor mitjançant escriptura atorgada davant el Notari de Madrid D. José Villaescusa Sanz, amb data 6 de maig de 1997 i núm. 3089 del seu Protocol i inscrita en el Registre Mercantil de Madrid.
  
Ambdós es reconeixen mútuament capacitat legal necessària per a subscriure la present Addenda i a l'efecte
  
EXPOSEN
  
Primer
  
En l'àmbit del Sistema Integrat de Gestió autoritzat per Resolució de 24 de juny de 1998 de la Direcció General de Qualitat Ambiental de la Generalitat Valenciana a l'entitat Ecoembalajes España, SA (Ecoembes), amb data 6 d'abril de 2000 es va subscriure el Conveni Marc entre la Generalitat Valenciana, a través de la Conselleria de Medi Ambient, i la citada entitat, amb l'objecte de regular els compromisos de les parts i de les Entitats Locals valencianes que voluntàriament s'adherisquen a aquest, pel que fa al funcionament del Sistema Integrat de Gestió.
  
Segon
  
Als efectes de possibilitar l'obtenció de les dades tècniques necessàries per a realitzar una recollida selectiva òptima i aconseguir un procés de separació adequat i viable econòmicament, es va acordar per les parts firmants en la clàusula quinzena de l'esmentat Conveni Marc l'establiment d'un període de prova d'un any a comptar des de la seua firma, i es va dur a terme una experiència pilot quant a la recollida, selecció i classificació d'envasos lleugers que va ser desenvolupada en la zona XI del Pla Integral de Residus de la Comunitat Valenciana, aprovat per Decret 317/1997, de 24 de desembre, del Govern Valencià, en els termes prevists en l'Annex V.
  
Tercer
  
Amb l'objectiu final de contribuir a millorar el funcionament del Sistema Integrat de Gestió autoritzat a l'entitat Ecoembalajes España, SA, una vegada finalitzat l'esmentat període de prova d'un any i després de l'anàlisi de resultats de les actuacions realitzades, conforme al que estableix l'esmentada clàusula quinzena, s'incorpora una Addenda al Conveni Marc citat que formarà part integrant del mateix a partir de la data d'incorporació, i que el modifica o el complementa en els aspectes que es relacionen en el text de la mateixa, per tot això, acorden les següents:
  
CLÀUSULES
  
Primera. Objecte
  
És objecte de la present Addenda establir les modificacions al Conveni Marc subscrit el 6 d'abril del 2000 entre la Generalitat Valenciana, a través de la Conselleria de Medi Ambient, i l'entitat Ecoembalajes España, SA, en determinats punts de les seues clàusules i dels seus annexos II i III, així com la incorporació de l'annex VI al mateix.
  
Segona. Modificació de les clàusules
  
A) Clàusula cinquena. Participació de les entitats locals valencianes en el Sistema Integrat de Gestió.
  
- S'inclou al final del tercer paràgraf:
  
?El tercer exemplar serà remés al Registre de Convenis de la Generalitat Valenciana a efectes de la seua anotació en el mateix i posterior publicació en el Diari Oficial de la Generalitat Valenciana del número d'inscripció assignat?.
  
B) Clàusula catorzena. Comissió de Seguiment
  
- S'afegeix al final del primer paràgraf:
  
?La Presidència i la Secretaria de la Comissió correspondran als representants de la Conselleria de Medi Ambient, Direcció General d'Educació i Qualitat Ambiental?.
  
- S'afegeix el següent paràgraf al final:
  
?De la mateixa manera, serà l'encarregada d'adscriure les comarques que integren la Comunitat Valenciana, tant de manera provisional com definitiva i conforme es vaja fent efectiva la seua adhesió a les corresponents Plantes de Selecció o Classificació designades per la Conselleria de Medi Ambient com a punts de lliurament dels envasos lleugers dipositats en els contenidors grocs?.
  
Tercera. Modificació dels annexos
  
A) Annex II. Normes de recepció de residus d'envasos i expedició de materials recuperats. Especificacions tècniques dels materials recuperats (ETMR).
  
1. Se substitueix el procediment de control del compliment de les ETMR que figura en el subapartat d) de l'apartat relatiu a la retirada de materials recuperats de les plantes de selecció o classificació d'envasos lleugers corresponent a l'Annex II pel text següent. S'incorporen els Formularis 1 i 2
  
Disconformitat amb els materials
  
seleccionats en plantes de selecció
  
L'entitat de la Planta de Selecció o Classificació i Ecoembes assumeixen i s'obliguen, si és procedent, a traslladar els contractes amb els recicladors o recuperadors, les següents estipulacions:
  
La planta de selecció haurà de posar a disposició del reciclador o recuperador lots de materials recuperats conforme amb els criteris de qualitat definits en les ETMR.
  
1. Declaració de la Disconformitat
  
S'haurà de realitzar un primer control visual del material en la planta de selecció. Si el recuperador, reciclador o persona en qui aquestos deleguen, considerara que la totalitat o part del lot posat a la seua disposició incompleix les ETMR, podrà optar per no retirar aquest material. Cas de no arribar a un acord ambdues parts, el recuperador o reciclador o persona en la qual delegue omplirà la seua part en el corresponent formulari de retirada que acompanya el present annex indicant les bales que accepta i les que rebutja, i haurà de formalitzar el formulari de disconformitat corresponent i remetre'l a Ecoembes abans de 10 dies hàbils des de la seua firma (acompanyat si és procedent d'una còpia del document de retirada i/ albarà d'eixida de planta i d'un informe detallant la justificació de la disconformitat).
  
El responsable de la planta que transfereix el material omplirà i firmarà la part que li correspon del formulari de retirada. Així mateix les bales no retirades hauran de ser identificades en la planta com a rebutjades i emmagatzemades de forma diferenciada.
  
En el cas que els lots de materials seleccionats hagen estat retirats pel reciclador o recuperador i, després de la realització dels corresponents controls en la seua pròpia planta, aquest considere que la qualitat dels mateixos no compleix amb les ETMR, haurà de formalitzar el formulari de disconformitat corresponent, que acompanya el present annex, i remetre'l a Ecoembes en un termini màxim de 10 dies hàbils des de la subscripció del formulari de retirada del material de la planta de selecció. Aquesta decisió haurà d'estar motivada i acompanyada d'una còpia del document de retirada i/o albarà d'eixida i d'un informe detallant la relació de les operacions de control realitzades, indicant aquelles el resultat del qual estiguera fora d'especificació.
  
En funció de la quantitat de material sense processar respecte al total retirat, Ecoembes determinarà si dóna curs o no a la disconformitat.
  
2. Resolució de la Disconformitat.
  
La resolució del procés de disconformitat transcorrerà de manera idèntica per als dos supòsits anteriorment descrits.
  
L'entitat titular de la planta de selecció, Ecoembes i el reciclador o recuperador designat, buscaran conjuntament l'origen de la disconformitat i definiran els mitjans adequats per a resoldre-la en el termini màxim de 20 dies hàbils des de l'ompliment el formulari corresponent d'eixida del material de la planta de selecció.
  
2.1. Resolució previ acord mutu.
  
Cas d'arribar a un acord entre el recuperador o reciclador i la planta de selecció sobre la disconformitat dins del termini màxim estipulat, es procedirà de manera que totes les despeses ocasionades pel conflicte ?compresos el transport, emmagatzematge i peritatge- córreguen a càrrec de:
  
- El recuperador o reciclador si es conclou que el material satisfà les ETMR.
  
- L'Entitat Explotadora en cas contrari. Durant el període d'aprenentatge, de tres mesos de duració des de la posada en marxa de la planta de selecció, els costos seran compartits al cinquanta per cent entre l'Entitat Explotadora i Ecoembes sobre un màxim del 20% d'aqueix material recuperat en la planta durant el període. Els costos que pogueren ser ocasionats per la quantitat de material objecte de disconformitat que supere aquest percentatge, seran assumits íntegrament per l'Entitat Explotadora.
  
Si la decisió de rebutjar el material fou injustificada, segons la determinació efectuada, el recuperador o reciclador haurà de tornar a recollir els lots rebutjats en les condicions contractuals establertes. D'aquesta manera, si el material objecte de disconformitat es troba en la planta de selecció caldrà que subscriga el formulari de retirada que es recull al present Annex en un termini màxim de deu dies des que s'haguera arribat a l'acord; al contrari, si el material es trobara en les instal·lacions del recuperador o reciclador, el formulari de disconformitat es validaria com a material acceptat.
  
Si la decisió de rebuig es comprova fonamentada, el material objecte de disconformitat tindrà les següents possibilitats de gestió:
  
- Els lots rebutjats no van ser retirats de la planta de selecció i són reprocessats allí mateix.
  
- Els lots rebutjats van ser retirats de la planta de selecció i són tornats pel recuperador o reciclador.
  
- Els lots rebutjats van ser retirats de la planta de selecció i són processats pel reciclador o recuperador en les seues instal·lacions.
  
L'opció escollida serà per acord entre l'Entitat Explotadora, el recuperador o reciclador i Ecoembes. En el cas de no arribar a cap acord, Ecoembes decidirà l'opció de gestió del material rebutjat.
  
Cas que el material objecte de disconformitat no haguera estat retirat pel recuperador o reciclador de la planta de selecció, aquest haurà de subscriure el formulari d'Eixides de Material de Planta de Selecció en un termini màxim de 10 dies una vegada reprocessat l'esmentat material.
  
Si al contrari, el material objecte de la disconformitat haguera estat retirat pel recuperador o reciclador de la planta de selecció i haja de ser retornat a aquesta per al seu reprocessat:
  
- L'entitat Explotadora certificarà el material objecte de disconformitat en el document d'Entrades a Planta de Selecció de manera diferenciada a la resta de les entrades. Per a això l'identificarà com ?Material de Disconformitat- i no es tindrà en compte a efectes del pagament mensual per recollida.
  
- L'entitat Explotadora, en el termini màxim de tres mesos des de la notificació per Ecoembes de la resolució de la disconformitat, emetrà una nota d'abonament a Ecoembes en concepte de devolució del pagament per selecció que va rebre pel dit material, en el supòsit que s'haguera fet efectiu el cobrament. Per al descompte de l'aportació per selecció s'aplicarà el mateix cost unitari a qui es va abonar el material a l'entitat Titular.
  
Si el material objecte de la disconformitat haguera estat retirat pel recuperador o reciclador de la planta de selecció i haja de ser processat en les seues instal·lacions:
  
- El tractament a què finalment se sotmeta al material haurà d'estar suportat pels albarans corresponents, dels quals s'enviarà còpia a Ecoembes.
  
- L'entitat Explotadora, en el termini màxim de tres mesos des de la notificació per Ecoembes de la resolució de la disconformitat, emetrà una nota d'abonament a Ecoembes en concepte de devolució del pagament per selecció que va rebre pel dit material, en el supòsit que s'haguera fet efectiu el cobrament. Per al descompte de l'aportació per selecció s'aplicarà el mateix cost unitari a qui es va abonar el material a l'entitat Titular.
  
En qualsevol dels casos, si la decisió presa té un cost addicional serà assumit per l'entitat Explotadora aplicant el que preveu anteriorment quant a l'assumpció dels costos ocasionats pel conflicte.
  
Si Ecoembes haguera assumit o realitzat el pagament per algun dels costos derivats del conflicte de disconformitat, l'entitat Explotadora emetrà una nota d'abonament a Ecoembes en concepte de devolució del mateix en un termini màxim de tres mesos des de la notificació per Ecoembes de la resolució de la disconformitat. Si l'entitat Explotadora no emetera les notes d'abonament que siguen necessàries en el termini requerit, Ecoembes retindrà els pagaments corresponents al concepte de selecció d'envasos a l'entitat Titular.
  
2.2. Resolució sense previ acord.
  
En cas de no arribar a cap acord sobre la disconformitat del material en el termini màxim estipulat ?20 dies hàbils des de la data d'ompliment del formulari d'Eixides de Material de Planta de Selecció- sobre si els materials són acords o no amb el que defineix les ETMR, Ecoembes oferirà només per al cas de plàstics ?excepte PET- la mediació de l'entitat del Material perquè aportació el seu millor coneixement tècnic, en un intent d'arribar a un acord amistós entre ambdues parts. L'acceptació de la dita mediació s'haurà de realitzar en un termini màxim de 3 dies hàbils des de la finalització del termini màxim estipulat per a resoldre la disconformitat i no suposarà cap despesa per a les parts implicades. L'opinió o criteri de l'entitat de Materials no serà vinculant.
  
Ecoembes recorrerà a l'arbitratge d'una institució o organització independent de reconegut prestigi ?denominat Expert Independent- designada per comú acord entre l'entitat Explotadora, el recuperador o reciclador i Ecoembes; en cas de no arribar a acord serà Ecoembes qui realitze la dita elecció en els següents casos:
  
- En cas de tractar-se de PET i de qualsevol material no plàstic.
  
- En cas de plàstic ?excepte PET-, si l'entitat Explotadora o el recuperador o reciclador no acceptaren la mediació de l'entitat de Material.
  
- En cas de plàstic ?excepte PET-, si acceptaren la mediació de l'entitat de Material i no estigueren d'acord amb la decisió manifestada.
  
En tots els casos en un període menor a quinze dies naturals, a comptar des que s'accepta la mediació, ha d'estar resolta la situació.
  
Tant la decisió de l'Expert Independent com, si és procedent, la de l'entitat de Material ?que no és vinculant, però en el cas de ser acceptada implica el compliment dels següents termes- hauran de ser acatades per ambdues parts i obliga de forma general que tots els costos ocasionats pel conflicte de la disconformitat, compresos el de transport, emmagatzematge i peritatge siguen a càrrec de:
  
- El recuperador o reciclador si es conclou que el material satisfà les ETMR.
  
- L'entitat Explotadora en cas contrari. Durant el període d'aprenentatge, de tres mesos de duració des de la posada en marxa de la planta de selecció, els costos seran compartits al cinquanta per cent entre l'entitat Explotadora i Ecoembes sobre un màxim del 20% d'aqueix material recuperat en la planta durant període. Els costos que pogueren ser ocasionats per la quantitat de material objecte de disconformitat que supere aquest percentatge, seran assumits íntegrament per l'entitat Explotadora.
  
El procés de resolució de disconformitat, tant sent justificada com no la decisió de rebuig del material, serà idèntica a la del supòsit de resolució previ acord mutu, conforme s'explica en l'apartat 2.1 d'aquest mateix Annex.
  
En cas d'incident particularment greu o en cas d'incidents repetitius, l'Entitat Titular, la planta de selecció i Ecoembes procediran conjuntament a una verificació en profunditat del sistema de selecció, com també a una verificació dels sistemes de control desenvolupats pel reciclador o recuperador. Qualsevol de les parts implicades podrà utilitzar l'assessorament d'especialistes.
  
Si els resultats d'aquesta verificació revelen que el reciclador o recuperador no ha complit les seues obligacions, es podrà sol·licitar a Ecoembes la designació d'un altre reciclador o recuperador, la qual cosa provocarà la resolució del seu contracte amb Ecoembes. Si, al contrari, és la planta de selecció la que no ha satisfet les obligacions assumides a través del conveni de col·laboració, Ecoembes exposarà la situació a la Comissió de Seguiment perquè decidisquen en el seu si les accions a realitzar.
  
En qualsevol cas, la planta de selecció ha de prendre les mesures necessàries per a garantir que els fluixos d'envasos usats i residus d'envasos que entren en la mateixa permeten obtenir, després del procés de selecció i classificació, materials recuperats conforme a les ETMR, havent de rebutjar les partides que no tinguen la qualitat mínima.
  
2. S'afegeix la taula d'especificacions tècniques del material ?plàstic mescla?:
  
Especificacions tècniques per a materials recuperats (etmr) de residus d'envasos de plàstic mescla
  
B) Annex III. Condiciones econòmiques
  
1. Apartat a, subapartat 1
  
- S'afegeix el següent paràgraf al final:
  
?Les Entitats Locals amb una població de dret inferior a 25.000 habitants podran optar per acollir-se voluntàriament a la facturació semestral per la recollida de paper i cartó, prèvia sol·licitud per escrit a la Comissió de Seguiment del Conveni. En aquest cas hauran de presentar dues factures anuals, en els mesos de gener i juliol corresponents a les quantitats arreplegades durant el semestre anterior. Aquestes factures també aniran acompanyades de la documentació indicada en l'annex IV. La Comissió de Seguiment podrà establir terminis diferents de facturació a què les Entitats Locals es podran acollir de manera voluntària-
  
2. Apartat a, subapartat 2
  
- Se substitueix el primer paràgraf pel següent:
  
?La implantació d'aquesta modalitat de recollida es realitzarà prèvia sol·licitud per escrit de l'Entitat Local interessada a la Comissió de Seguiment del Conveni, a la qual s'haurà d'acompanyar un estudi detallat de la densitat i activitat comercial de la zona, garantint l'aplicació de tots els recursos raonables per a assegurar l'èxit de la recollida-
  
3. Apartat D
  
- S'afegeixen al final del punt els dos paràgrafs següents:
  
?La Conselleria de Medi Ambient podrà encarregar a l'empresa pública VAERSA, com a mitjà propi de la Generalitat Valenciana, en virtut del conveni de data 22 de febrer del 2000, la realització d'aquelles campanyes de comunicació i la facturació dels costos corresponents a Ecoembalajes España, SA.-
  
?Les Entitats Locals interessades en la realització d'actuacions addicionals d'informació i sensibilització en el seu àmbit territorial, complementàries a les de posada en marxa, ho hauran de sol·licitar prèviament per escrit a la Comissió de Seguiment a efectes de la seua aprovació, adjuntant una proposta d'actuació detallada, en la línia de la resta d'actuacions realitzades respecte d'això per la Conselleria de Medi Ambient?.
  
4. Apartat F
  
- S'afegeixen al final del punt els paràgrafs següents:
  
?En tot cas, i atenent a les característiques de les Entitats Locals adherides, la Comissió de Seguiment podrà acordar la realització d'actuacions destinades a implantar la recollida selectiva d'envasos lleugers a càrrec del pressupost destinat a la campanya de posada en marxa de la recollida selectiva, prèvia comunicació a les Entitats Locals interessades-
  
?El termini establit perquè Ecoembalajes España, SA, col·labore amb les Entitats Locals adherides en la posada en marxa del seu programa de recollida selectiva d'envasos lleugers, mitjançant l'aportació econòmica contemplada en aquest punt, queda prorrogat fins al 31 de desembre del 2001-
  
5. Apartat h, subapartat 1
  
- Se substitueix el paràgraf actual pel següent:
  
?Les condicions econòmiques arreplegades en l'Annex VI començaran a regir, amb efectes retroactius, el 6 d'abril del 2001 i es mantindran en vigor fins a un any després, moment en què serà d'aplicació la fórmula polinòmica de revisió de preus el resultat de la qual actualitzarà les compensacions econòmiques que estaran en vigor fins al 24 de juny del 2003, data en què venç el termini de cinc anys de l'autorització administrativa d'Ecoembes com SIG, la qual cosa es publicarà per al seu general coneixement en el Diari Oficial de la Generalitat Valenciana?.
  
?La modificació de les condicions econòmiques contemplades en l'annex VI no es considerarà modificació del Conveni Marc, per la qual cosa no requerirà formalitzar novament l'adhesió de les Entitats Locals que ja participen en el sistema integrat de gestió autoritzat a Ecoembalajes España, SA.-
  
6. Apartat h, subapartat 2
  
- S'afegeixen els tres següents paràgrafs al final:
  
?Les factures emeses per les Entitats Locals a l'efecte de percebre les compensacions econòmiques establertes en l'annex III, acompanyades de la documentació indicada en l'annex IV, s'hauran d'enviar per correu certificat amb justificant de recepció a l'adreça següent: Ecoembalajes España, SA, Referència FC, Passeig de la Castellana, 147-8ª, 28111 € madrid.
  
?El pagament de les dites compensacions econòmiques s'efectuarà per Ecoembalajes España, SA a les Entitats Locals per l'import de les factures emeses, mitjançant transferència bancària, en el termini màxim de 30 dies naturals a comptar des del següent a la seua recepció, acompanyades de la corresponent documentació justificativa descrita en l'annex IV.
  
En el cas de rebre Ecoembalajes España, SA la documentació incompleta o mal reomplida requerirà per escrit a l'Entitat Local en un termini màxim de 10 dies naturals, a l'efecte que esmene la falta o acompanye els documents necessaris, entenent-se en aquest supòsit que el termini de 30 dies citat començarà a comptar únicament quan Ecoembalajes España, SA. reba tota la documentació correctament reomplida?.
  
7. Apartat H
  
- S'afegeixen els subapartats següents:
  
3. Comarcalització de la Comunitat Valenciana.
  
A efectes de diferenciar les compensacions econòmiques de les Entitats Locals adherides al present Conveni Marc, s'estableixen les següents categories de comarques en l'àmbit territorial de la Comunitat Valenciana:
  
Comarca concentrada: Més del 60% de la població viu en municipis de més de 50.000 habitants.
  
Comarca dispersa: Més del 40% de la població viu en municipis de menys de 5.000 habitants.
  
Comarca semiconcentrada: No pertany a cap dels grups anteriors.
  
La pertinença dels municipis de la Comunitat Valenciana a cada una d'aquestes comarques és la que consta en el Sistema d'Informació Municipal ?CIVIS- de la Generalitat Valenciana, disponible en la pàgina web www.gva.es.
  
4. Fórmula polinòmica de revisió de preus
  
A fi d'actualitzar anualment les compensacions econòmiques en concepte de recollida i transport, tant per a paper/cartó com per a envasos lleugers a les Entitats Locals adherides al present Conveni Marc, s'estableix la següent fórmula polinòmica de revisió de preus:
  
Kt = 0,28 \* Ht/Ht - 1 + 0,11 \* Et/Et - 1 + 0,28 \* IPCt /IPCt - 1 + 0,33
  
Essent,
  
Kt = Coeficient de revisió de preus en l'any t
  
Ht = Índex de Costos Laborals (cost laboral per hora efectiva) en l'any t
  
Ht - 1 = Índex de Costos Laborals en l'any t - 1
  
Et = Índex Nacional de Carburants i Combustibles en l'any t
  
Et - 1 = Índex Nacional de Carburants i Combustibles en l'any t - 1
  
IPCt = Índex General de Preus de Consum en l'any t
  
IPCt - 1 = Índex General de Preus de Consum en l'any t - 1
  
Per a l'aplicació d'aquesta fórmula es tindran en compte les següents particularitats:
  
- El coeficient de revisió de preus s'aplicarà sobre les compensacions econòmiques a percebre per les Entitats Locals en la recollida d'envasos lleugers, paper- cartó monomaterial i paper - cartó porta a porta, sempre que el resultat siga superior a 1.
  
- Els índexs tant en l'any t com en l'any t - 1 de Costos Laborals, Carburants i Combustibles i Índex de Preus de Consum seran els vigents oficialment a Espanya, segons l'Institut Nacional d'Estadística, en el mes anterior a la data d'aplicació de la fórmula.
  
Quarta. Incorporació de l'Annex VI
  
La regularització, en cas de superar-se el nivell bàsic, s'aplicarà de la manera següent:
  
1. Si el rendiment està comprés en el nivell mitjà: les tones corresponents al nivell bàsic s'abonaran a l'import corresponent al nivell bàsic i la resta al nivell mitjà.
  
2. Si el rendiment està comprés en el nivell superior: les tones corresponents al nivell bàsic s'abonaran a l'import corresponent a nivell bàsic, les de nivell mitjà a l'import de nivell mitjà i la resta a l'import del nivell superior.
  
Quinta. Naturalesa
  
La present Addenda de modificació al Conveni Marc subscrit en data 6 d'abril de 2000 entre la Generalitat Valenciana, a través de la Conselleria de Medi Ambient, i l'entitat Ecoembalajes España, SA., té naturalesa administrativa, regint en la seua interpretació i desenvolupament l'ordenament jurídic administratiu, amb expressa submissió de les parts a la jurisdicció contenciosa administrativa.
  
I en prova de conformitat amb quant antecedeix, ambdues parts subscriuen la present Addenda de Modificació en triple exemplar en el lloc i data en l'encapçalament expressats.
  
El conseller de Medi Ambient:
  
Fernando Modrego Caballero
  
Ecoembalajes España, SA: